Die inwoners was dit eens dat gesondheidsorg in die hele John Taolo Gaetsewe-streek ’n ramp is. Hulle wou weet wat die korttermyn- en langtermynoplossing vir die probleme is.
Steven Jonkers, die hoof van gesondheid, was ook in die vergadering en het eerstehandse inligting oor die probleme in die department gehoor. Lucas het opdrag gegee dat daar oplossings vir die probleme gevind moet word.
Inwoners kla oor te min polisielede by die kleiner polisiekantore wat groot gebiede in die nedersettings moet bedien. Soms bly daar net een lid by die polisiekantoor oor en soms is die persoon boonop ’n vrou. Dit is vir haar gevaarlik.
Lucas het ook gesê die plaaslike regering moet sy verantwoordelikheid opneem en só diens aan die gemeenskap verskaf.